CONCURS DE LOGOTIPS "DELEGACIÓ D'ESTUDIANTS DE LA FACULTAT DE CIÈNCIES ECONÒMIQUES I EMPRESARIALS" - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53940)
  + [Valencià](/va/acuerdo/53557)






Selector de idioma

Leer

* [Español](/es/acuerdo/53277)
* [Valencià](/va/acuerdo/53237)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE LOGOTIPS "DELEGACIÓ D'ESTUDIANTS DE LA FACULTAT DE CIÈNCIES ECONÒMIQUES I EMPRESARIALS"[Butlletí Oficial Universitat d'Alacant](/ca/Publicacion)
===========================================================================================================================================================

Secretaria General

Butlletí Oficial Universitat d'Alacant





CONCURS DE LOGOTIPS "DELEGACIÓ D'ESTUDIANTS DE LA FACULTAT DE CIÈNCIES ECONÒMIQUES I EMPRESARIALS"

Data d'aprovació
:   08/10/2024

Data de publicació
:   11/10/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/53986)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53824)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53601)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE LOGOTIPS "DELEGACIÓ D'ESTUDIANTS DE LA FACULTAT DE CIÈNCIES ECONÒMIQUES I EMPRESARIALS"&url=https://www.boua.ua.es/va/acuerdo/53826)

**Títol:** CONCURS DE LOGOTIPS "DELEGACIÓ D'ESTUDIANTS DE LA FACULTAT DE CIÈNCIES ECONÒMIQUES I EMPRESARIALS"

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 8 d'octubre de 2024

CONCURS DE LOGOTIPS "DELEGACIÓ D'ESTUDIANTS DE LA FACULTAT DE CIÈNCIES ECONÒMIQUES I EMPRESARIALS"

1.  Objecte de la convocatòria.

L'objecte d'aquesta convocatòria és la concessió, en règim de concurrència competitiva, d'un concurs per a la renovació del logotip de la Delegació d'Estudiants de la Facultat de Ciències Econòmiques i Empresarials perquè forme part de la imatge representativa i distintiva d'aquest  òrgan.

El logotip haurà d'orientar-se  a l'àmbit estudiantil i reflectir la naturalesa i els fins de la Delegació d'Estudiants, així com de la Facultat de Ciències Econòmiques i Empresarials. A més, es convoca aquest concurs per a fomentar la creativitat en el nostre alumnat amb la creació d'una imatge visual que reflectisca l'esperit d'aquesta Delegació.

2.  Requisits de les persones beneficiàries.

Podrà participar en aquest concurs l'estudiantat que estiga matriculat el curs 2024-2025 en els estudis de grau i de postgrau oferits per la Facultat de Ciències Econòmiques i Empresarials de la Universitat d'Alacant.

3.  Dotació del premi.

Es concedirà un 1 únic  premi de 300 euros.

4.  Termini i procediment de presentació de sol·licituds.

4.1. Termini de presentació.

El termini per a sol·licitar l'ajuda s'obrirà a partir de l'endemà de la publicació en el BOUA fins a l'11  de noviembre de 2024 a les 23.59 hores.

4.2. Procediment de presentació.

La documentació es presentarà des del correu electrònic institucional de l'xhjelfnqs @fel.it.bv (o des d'un xdzrvo @hipcdq.xz.ss s @rypkkdh.po.wf) dirigit a l'adreça de correu electrònic de la Delegación d'Estudiants [sqvblx@zkf.zu.jk](mailto:tlvdgi@izd.xd.zv), amb indicació de les dades d'aquesta convocatòria. En l'assumpte del correu ha d'indicar-se "Concurs Logo Delegació" i incloure-hi les següents dades: nom i cognoms, pseudònim, DNI, nacionalitat, data de naixement, titulació, curs i una breu explicació del significat artístic de la creació. Així mateix, s'adjuntarà el document: [declaració responsable amb signatura electrònica](https://economicas.ua.es/es/documentos/organizacion-fac/organizacion/docs/declaracion-responsable.pdf?noCache=8211402674201) ([https://economicas.ua.es/es/documentos/organizacion-fac/organizacion/docs/declaracion-responsable.pdf?nocache=0001903997440](https://economicas.ua.es/es/documentos/organizacion-fac/organizacion/docs/declaracion-responsable.pdf?noCache=0329995540384)).

Les persones participants accepten el tractament de les dades personals necessàries per a la gestió del concurs.

Les dades personals quedaran ocultes i no es coneixeran fins al final de l'avaluació  de la comissió de valoració.

El nom dels fitxers que continguen els logos haurà de constar del pseudònim triat seguit de logo# (representant el número del logo presentat), separats per guions baixos, de manera que quede estructurat de la forma següent:

Exemple: pseudònim\_logo1 (exemple per a la presentació de l'obra 1).

Les dades de les persones participants seran recaptades únicament per al registre de les obres presentades i a l'efecte de comunicació amb elles i no es coneixeran fins al cap de l'avaluació  de la comissió de valoració.

Cada concursant podrà presentar un màxim de tres logotips.

A més, el logotip haurà de complir las següents condicions tècniques:

1.    Hauran d'ajustar-se a les bases d'aquesta convocatòria i complir les condicions tècniques que s'hi estableixen.

2.    Hauran de ser originals i inèdits.

3.    No s'admetrà cap logotip els drets de propietat intel·lectual del qual no pertanguen íntegrament i, sense excepció, a la persona participant en el concurs. En cas d'ús d'imatges d'una altra autoria, aquestes hauran de ser acreditades com a lliures de drets i/o reclamacions pel seu ús.

4.    El logotip es lliurarà en suport digital en format vectorial escalable (.svg, .ai o .eps) i en format (.jpeg o .png) amb una resolució de 300 ppp. Aquests documents hauran de contenir com a títol el pseudònim que corresponga a l'autor o autora.

5.    El disseny del logotip haurà d'adaptar-se a la seua possible utilització en qualsevol grandària, ja siga en capçaleres o en cartells de grans dimensions.

6.    El logotip haurà d'estar compost per alguns d'aquests colors:

1.    Pantone 162 O.

2.    Pantone 163 O.

3.    Pantone 1485 O.

4.    Pantone 1555 O.

5.    Pantone 1565 O.

6.    Pantone 1625 O.

7.    Pantone 1635 O.

7.    El logotip lliurat haurà de contenir la llegenda "Delegació d'Estudiants de la Facultat de Ciències Econòmiques i Empresarials" ja siga dins o fora del mateix. En qualsevol cas, el logotip es lliurarà en dues versions, valencià i castellà.

5.  Criteris d'adjudicació.

L'assignació del premi es realitzarà seguint els següents criteris:

El logotip haurà d'orientar-se  a l'àmbit estudiantil, i ser sempre representatiu dels fins i la naturalesa de la Delegació d'Estudiants de la Facultat de Ciències Econòmiques i Empresarials.

Els criteris per a seleccionar les obres guanyadores seran: creativitat, innovació, impacte, disseny i adaptabilitat a diferents mitjans i suports.

L'assignació del premi es realitzarà seguint els següents criteris:

Creativitat i innovació: 25 punts (màxim)

Disseny i impacte visual: 20 punts (màxim)

Adaptabilitat a diferents mitjans i suports: 5 punts (màxim)

Màxima puntuació possible: 50 punts

El premi quedarà desert en el cas que cap sol·licitud arribe a una puntuació mínima de 25 punts.

6.  Òrgan Gestor i Comissió de valoració.

6.1. Òrgan gestor.

L'òrgan gestor de la convocatòria, degà/degana de la Facultat de Ciències Econòmiques i Empresarials, s'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.

La unitat administrativa de referència serà la Delegació d'Estudiants de la Facultat de Ciències Econòmiques i Empresarials. Contacte: imaowf@vfs.xo.md.

Quan la sol·licitud no reunisca els requisits o no s'acompanye la documentació requerida es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració.

La comissió de valoració realitzarà l'examen i avaluació de les sol·licituds admeses i elaborarà l'informe de valoració.

La comissió tindrà la següent composició:

Presidència:

-       Degà/degana de la Facultat de Ciències Econòmiques i Empresarials, o persona que en faça la substitució.

Secretaria:

-       President/a de la Delegació d'Estudiants de la Facultat de Ciències Econòmiques i Empresarials, o persona que en faça la substitució.

Vocals:

-       Vicedegà/vicedegana de Publicitat i Relacions Públiques de la Facultat de Ciències Econòmiques i Empresarials, o persona que en faça la substitució.

-       Coordinador/a acadèmica d'Estudiants de la Facultat de Ciències Econòmiques i Empresarials, o persona que en faça la substitució.

-       Secretari/-ària General de la Delegació d'Estudiants de la Facultat de Ciències Economiques i Empresarials, o persona que en faça la substitució.

-       Coordinador/a del grau en Publicitat i Relacions Públiques de la Delegació d'Estudiants de la Facultat de Ciències Econòmiques i Empresarials, o persona que en faça la substitució.

Els membres de la Comissió de Valoració signaran un document d'absència de conflicte d'interessos (DACI).

7.  Qüestions generals.

1.    La comissió del concurs es reserva el dret d'excloure els cartells el contingut dels quals siga violent, sexista, racista o vulnere algun dret fonamental de les persones.

2.    Els qui participen es responsabilitzen que no existisquen drets a tercers per l'ús d'imatges o de missatges en el logotip presentat, així com que els logotips presentats no estiguen sotmesos a cap reclamació legal i es troben dins del que s'estableix per la llei de propietat intel·lectual, eximint la Delegació d'Estudiants de la Facultat de Ciències Econòmiques i Empresarials de qualsevol tipus de responsabilitat.

3.    La propietat del logotip  premiat se cedirà a la Delegació d'Estudiants de la Facultat de Ciències Econòmiques i Empresarials de la Universitat d'Alacant, la qual es reserva tots els drets permesos per la legislació corresponent, de propietat, ús i de las modificacions que es consideren per a adaptar les propostes premiades.

4.    Entre aquests drets, la Delegació d'Estudiants de la Facultat de Ciències Econòmiques i Empresarials es reserva el de reproducció mitjançant els formats, i a través dels mitjans que considere oportuns; el dret de retocar el logotip guanyador a fi d'optimitzar-lo per a la seua posterior impressió, el d'adaptar el cartell quan les característiques del material o l'objecte sobre el qual es reproduirà no permeten fer-lo de manera completa, o també el de fer ús per separat dels elements del logotip .

5.    La Delegació d'Estudiants de la Facultat de Ciències Econòmiques i Empresarials de la Universitat d'Alacant no es fa responsable de la nul·la recepció dels materials a través del procediment establit per a això.

6.    La participació en el concurs suposa l'acceptació plena de les seues bases.

8.  Resolució, notificació i publicació dels resultats.

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://economicas.ua.es/es/organizacion-fac/delegacion-alumnos/delegacion-de-estudiantes.html>, substituint la notificació a les persones interessades i produint els mateixos efectes.

La relació provisional de sol·licituds admeses es publicarà a partir del dia 14 de novembre de 2024. A partir de l'endemà de la seua publicació, les persones interessades tindran un termini de deu dies hàbils per a la presentació de les al·legacions que estimen pertinents, davant l'òrgan gestor. Transcorregut aquest termini i, si és el cas, resoltes les al·legacions presentades, es publicarà la relació definitiva de sol·licituds admeses.

La proposta de resolució provisional del premi es publicarà a partir del dia 13 de desembre de 2024. A partir de l'endemà de la seua publicació, les persones interessades tindran un termini de cinc dies hàbils per a la presentació de les al·legacions que estimen pertinents, davant l'òrgan gestor.

Transcorregut aquest termini i, si és el cas, resoltes les al·legacions presentades, la rectora de la Universitat d'Alacant dictarà la resolució definitiva de concessió.

9.  Marc legal i pressupostari.

Aquesta convocatòria amb codi 2024SBV169 serveix de base reguladora i es troba recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que es disposa en la Lley 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació d'aquesta convocatòria, d'un màxim de 300 euros, serà sufragada amb càrrec al capítol IV 39794U0858 del pressupost de la Facultat de Ciències Econòmiques i Empresarials. L'execució d'aquesta dotació està supeditada a la disponibilitat pressupostària de la Universitat d'Alacant. S'aplicaran les disposicions fiscals vigents.

10.         Obligació i justificació de la persona beneficiària.

Per a ser beneficiàries d'aquesta convocatòria, les persones participants hauran de complir els requisits expressats en l'apartat núm. 2. Així mateix, podran ser requerides a la presentació d'aquella documentació necessària per a justificar l'atorgament del premi.

La justificació de la persona beneficiària serà prèvia a la concessió mitjançant l'acreditació dels requisits per a atorgar el premi.

En el cas d'estudiants de la Universitat d'Alacant, l'alumnat haurà d'estar matriculat en el termini de presentació de sol·licituds.

11.         Protecció de dades de caràcter personal.

D'acord amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació.

En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de l'adreça [zuf@fk.tj](mailto:ldt@tt.hy).

La informació addicional i detallada sobre protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>

12.         Recursos.

Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, d'acord amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015 no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 8 d'octubre de 2024

El rector en funcions

P.D. de signatura, la vicerectora d'Estudiants i Ocupabilitat

(Resolució de 3 d'octubre de 2024)

Rosario Ferrer Cascales





[Carretera Sant Vicent del Raspeig s/n  
03806 Sant Vicent del Raspeig - Alacant  
 Tel. 62 917 9349 - Fax 57 762 9455](https://www.google.es/maps/@15.652626,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12128&trk=tyah&trkInfo=tarId%2D5616635773180%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)